| Andreso Ibanjeso provincija*Provincia Andrés Ibáñez* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | Santa Krus de la Siera |
| **Savivaldybių** | 5 |
|  |
| **Gyventojų** (2001) | 1 260 549 |
| **Plotas** | 4 821 km² |
| **Tankumas** (2001) | 261 žm./km² |

**Andreso Ibanjeso provincija** (isp. *Provincia Andrés Ibáñez*) – viena iš penkiolikos Santa Kruso departamento provincijų, esanti vakarinėje departamento dalyje, Bolivijoje. Tai gyventojų skaičiumi didžiausia provincija departamente. Provincijos sostinė Santa Krus de la Siera kartu yra ir departamento sostinė.

Istorija
--------

Andreso Ibanjeso provincija buvo įkurta kartu su Santa Kruso departamentu 1826 sausio 26 d. Provincija įpavadinta Bolivijos politiko *Andrés Ibáñez* garbei. Iki 1944 gruodžio 6 d. provincija buvo vadinama *Cercado*.

Geografija
----------

Šiaurėje Andreso Ibanjeso provincija ribojasi su Ignasijaus Varneso ir Saros provincijomis, šiaurės vakaruose su Ičilo provincija, pietvakariuose su Floridos provincija, pietryčiuose su Kordiljeros provincija, rytuose su Čikitoso provincija.

Provincija įsikūrusi Andų kalnų papėdėse. Didžiausios teritoriją kertančios upės – Grandė (arba Guapay) rytinėje dalyje ir *Río Piraí* centrinėje provincijos dalyje.

Provincijai būdingas pusiau drėgnas tropinis klimatas. Liepos-rugpjūčio mėnesiais provincijoje būna sausra, kiti mėnesiai pasižymi gausiais krituliais, kurių maksimumas iškrenta sausio mėnesį. Vidutinė metinė temperatūra 23.9 °C.

Demografija
-----------

Andreso Ibanjeso provincija gyventojų skaičiumi (1 260 549 gyv.) yra didžiausia departamente. Jos gyventojai sudaro 62,11 % visų departamento gyventojų. 93,45 % provincijos gyventojų gyvena miestuose, iš jų 94,5 % provincijos sostinėje Santa Krus de la Sieroje ir 6,55 % kaimuose.

Didžiausi provincijos miestai:

* Santa Krus de la Siera (1 113 582 gyv.)
* Kotoka (15 181 gyv.)
* El Tornas (11 878 gyv.)
* El Karmenas (10 425 gyv.)
* La Guardija (8 572 gyv.)
* Vilja Simon Bolivaras (4 354 gyv.)
* Choročitas (2 778 gyv.)
* Limonsitas (2 164 gyv.)
* Valje Sančesas (2 477 gyv.)
* Puerto Pailasas (2 301 gyv.)
* *Km 12 a Cochabamba* (2 120 gyv.)
* Santa Rita (2 115 gyv.)

49,13 % provincijos gyventojų yra vyrai, 50,87 % moterys. 39,85 % gyventojų yra jaunesni negu 16 metų.

Pagal 2001 m. surašymo duomenis 15,54 % provincijos gyventojų save priskiria kečujams, 5,12 % aimarams, 5,30 % čikitanams, 6,14 % kitoms indėnų tautoms, tarp jų gvaraniams, *mojeño*. 67,90 % gyventojų nepriklauso jokioms indėnų tautoms.

Daugiausiai provincijos gyventojų dirba prekybos sektoriuje (24,82 %) ir gamybos sektoriuje (13,40 %).

Administracinis suskirstymas
----------------------------


**Cotoca**
**La Guardia**
**El Torno**
**Ayacucho**
**Santa Cruz de la Sierra**

Provincija padalinta į 5 savivaldybes:

| Savivaldybė | Plotas | Gyventojų skaičius | Gyventojų tankumas |
| --- | --- | --- | --- |
| Kotoka | 606 km² | 36 425 (2,9 %) | 60,1 gyv./km² |
| Ajakučas (Porongas) | 905 km² | 11 085 (0,88 %) | 12,25 gyv./km² |
| El Tornas | 659 km² | 37 961 (3,02 %) | 57,6 gyv./km² |
| La Guardija | 1 244 km² | 39 552 (3,15 %) | 31,8 gyv./km² |
| Santa Krus de la Siera | 1 407 km² | 1 131 778 (90,05 %) | 804,4 gyv./km² |
|

Šaltiniai
---------

1. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
2. ↑  Andreso Ibanjeso provincijos savivaldybė Archyvuota kopija 2009-05-09 iš Wayback Machine projekto.
3. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Andreso Ibanjeso provincijos žemėlapis Archyvuota kopija 2009-04-19 iš Wayback Machine projekto.

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |